31976R0696
L 083/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 696/76 НА СЪВЕТА
от 25 март 1976 година
за дерогиране от Регламент (ЕИО) № 2750/75 по отношение на процедурите за набавяне на зърнени култури, предназначени за хранителна помощ
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2727/75 на Съвета от 29 октомври 1975 г. относно общата организация на пазарите в сектора на зърнените култури (1), изменен с Регламент (EИО) № 3058/75 (2), и по-специално член 28 от него,
като взе предвид Регламент № 359/67/ЕИО на Съвета от 25 юли 1967 г. относно общата организация на пазара на ориз (3), последно изменен с Регламент (ЕИО) № 668/75 (4), и по-специално член 23а от него,
като взе предвид предложението на Комисията,
като има предвид, че използването на тръжната процедура, предвидена в член 4, параграфи 1 и 3 от Регламент (ЕИО) № 2750/75 на Съвета от 29 октомври 1975 г. за определяне на критериите за набавяне на зърнени култури, предназначени за хранителна помощ (5), не винаги позволява да се отговори на поставените цели за гъвкавост и бързина; като има предвид, че следователно е необходимо да се предвиди възможността за използване, в някои изключителни случаи, на друга процедура,
ПРИЕ НАСТОЯЩИЯ РЕГЛАМЕНТ:
Член 1
Чрез дерогация от член 4, параграфи 1 и 3 от Регламент (ЕИО) № 2750/75, е възможно в изключителни случаи да се използва процедура, която е различна от тръжната за доставяне на етап „франко борд“ (FOB) (или на съответстващ етап) или на по-късен етап от етап „франко борд“ (или съответстващ етап) на продуктите, обхванати от горепосочения регламент и доставяни като хранителна помощ.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 март 1976 година